**Prevádzka a bezpečnosť webovej stránky e-shopu**

**Účel spracúvania osobných údajov:**

Zabezpečenie základnej funkčnosti, technickej prevádzky, spoľahlivosti a bezpečnosti webovej stránky e-shopu, webhostingu, e-mailovej infraštruktúry a ochrany pred neoprávneným prístupom, stratou alebo zneužitím údajov.

Stránka zároveň slúži na:

* poskytovanie informácií o službách a prevádzkovateľovi,
* komunikáciu prostredníctvom kontaktného formulára,
* zverejňovanie textového a obrazového obsahu,
* zabezpečenie pohodlného a nerušeného používania pre návštevníkov,
* vyhodnocovanie stability a bezpečnosti systému.

**Dotknuté osoby alebo kategória dotknutých osôb:**

Návštevníci a používatelia webovej stránky e-shopu.

**Kategória osobných údajov:**

Bežné osobné údaje.

**Zoznam alebo rozsah osobných údajov:**

Nevyhnutné technické údaje, ktoré sa spracúvajú automaticky pri načítaní stránky (napr. IP adresa, session ID, funkčné cookies, logy požiadaviek, informácie o prehliadači a zariadení). Tieto údaje samy o sebe neumožňujú priamu identifikáciu fyzickej osoby a slúžia výlučne na účely technickej prevádzky a zabezpečenia stránky.

**Právny základ spracúvania osobných údajov:**

**Zákonnosť spracúvania osobných údajov:**

Čl. 6 ods. 1 písm. f) Nariadenia GDPR – oprávnený záujem prevádzkovateľa na zabezpečení technickej prevádzky a bezpečnosti webovej stránky e-shopu vrátane CMS, serverov, emailov a prístupu návštevníkov.

**Zákonná povinnosť spracúvania osobných údajov:**

Spracúvanie osobných údajov na základe osobitného právneho predpisu sa nevykonáva.

**Príjemcovia alebo kategórie príjemcov, ktorým budú osobné údaje poskytnuté (tretie strany):**

Web Agency, s. r. o., Heyrovského 8, 841 03 Bratislava, IČO: 48 136 026 – sprostredkovateľ podľa článku 28 GDPR, ktorý zabezpečuje technickú správu webovej stránky a e-shopu, vrátane prevádzky CMS systému, správy webhostingu, domény, e-mailových služieb, aktualizácií, zálohovania, základnej technickej podpory a monitorovania prevádzky.

**Iný oprávnený subjekt na základe čl. 6 ods. 1 písm. c) Nariadenia GDPR:**

Osobné údaje môžu byť poskytnuté aj orgánom verejnej moci, ktoré majú zákonné oprávnenie na ich spracúvanie, a to v nevyhnutnom rozsahu a len v prípadoch stanovených právnym predpisom (napr. kontrolné a dozorné orgány, súdy alebo orgány činné v trestnom konaní).

**Prenos do tretích krajín:**

Osobné údaje nie sú poskytované do tretích krajín.

**Prenos do medzinárodných organizácií:**

Osobné údaje nie sú poskytované do medzinárodných organizácií.

**Zverejňovanie osobných údajov:**

Prevádzkovateľ osobné údaje nezverejňuje.

**Doba uchovávania osobných údajov / kritérium jej určenia:**

Max. 6 mesiacov alebo kratšie, podľa nastavení servera alebo systému.

**Prevádzkovateľ sa zaväzuje dodržiavať zásady spracúvania osobných údajov, ktoré zahŕňajú:**

Spracúvať osobné údaje len v rozsahu nevyhnutnom na dosiahnutie stanoveného účelu, po naplnení účelu údaje bezodkladne vymazať alebo anonymizovať, zabezpečiť správnosť a pravidelnú aktualizáciu spracúvaných údajov, informovať dotknutú osobu o zmene účelu alebo právneho základu spracúvania, chrániť údaje pred neoprávneným prístupom, stratou a zneužitím, nahlásiť závažné bezpečnostné incidenty príslušnému dozornému orgánu, preukazovať súlad so zásadami spracúvania na požiadanie dozorného orgánu.

**Technické a organizačné bezpečnostné opatrenia:**

Prevádzkovateľ uplatňuje primerané technické a organizačné opatrenia na ochranu osobných údajov, vrátane zabezpečeného HTTPS pripojenia, silných hesiel, aktualizácií systémov, zálohovania údajov, logovania prístupov a obmedzenia oprávnení. Bezpečnostná politika zahŕňa aj opatrenia v oblasti fyzickej, informačnej a personálnej bezpečnosti. Opatrenia sú pravidelne kontrolované a aktualizované.

**Poučenie o forme požiadavky na poskytnutie osobných údajov od dotknutých osôb:**

Dotknutá osoba nemá povinnosť poskytnúť osobné údaje; prevádzka webovej stránky je založená na spracúvaní nevyhnutných technických údajov, ktoré neumožňujú identifikáciu osoby.

**Zdroj osobných údajov:**

V rámci tohto účelu prevádzkovateľ nezískava osobné údaje priamo od dotknutej osoby ani z iného zdroja, ktoré by umožňovali jej identifikáciu.

**Informácie o existencii automatizovaného individuálneho rozhodovania vrátane profilovania:**

Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

**Práva dotknutej osoby:**

**Právo na prístup** – získať potvrdenie o spracúvaní údajov a prístup k nim.

**Právo na opravu** – opraviť nepresné alebo doplniť neúplné údaje.

**Právo na vymazanie** (právo byť zabudnutý) – požiadať o vymazanie údajov, okrem prípadov, keď sú osobné údaje povinne archivované.

**Právo na obmedzenie spracúvania** – požiadať o obmedzenie spracúvania údajov v určitých situáciách.

**Právo na prenosnosť údajov** – toto právo sa neuplatňuje pri spracúvaní údajov na základe oprávneného záujmu podľa čl. 6 ods. 1 písm. f) GDPR**.**

**Právo podať sťažnosť** – podať sťažnosť dozornému orgánu, ak sa domnieva, že spracovanie osobných údajov je v rozpore s GDPR.

**Dotknutá osoba má právo kedykoľvek podať námietku** proti spracúvaniu osobných údajov založenom na čl. 6 ods. 1 písm. f) (oprávnenom záujme Prevádzkovateľa), z dôvodov súvisiacich s jej konkrétnou situáciou. Prevádzkovateľ musí preukázať nevyhnutné závažné oprávnené dôvody pre spracúvanie, ktoré prevažujú nad záujmami, právami a slobodami dotknutej osoby, alebo dôvody na uplatnenie právnych nárokov.

**Vaše právo si môžete uplatniť u nás kedykoľvek**, a to písomnou formou alebo elektronicky, prostredníctvom kontaktných údajov prevádzkovateľa uvedených v tomto vyhlásení. Prevádzkovateľ vybaví žiadosť bez zbytočného odkladu, najneskôr do 1 mesiaca od jej doručenia, v súlade s čl. 12 GDPR.